b'\n_START_ARTICLE_\nOnni Kaartinen\n_START_PARAGRAPH_\nOnni Kaartinen (7. tammikuuta 1910 Ironwood, Michigan \xe2\x80\x93 5. maaliskuuta 1996 Silver Springs, Florida) oli amerikansuomalainen toimittaja ja kommunistisen liikkeen vaikuttaja._NEWLINE_Suomalaiseen siirtolaisperheeseen syntynyt Kaartinen osallistui 1930- ja 1940-luvuilla aktiivisesti amerikansuomalaisen kommunistisen liikkeen toimintaan. Vuosina 1937\xe2\x80\x931943 h\xc3\xa4n toimi Yhdysvaltain Suomalaisen Ty\xc3\xb6v\xc3\xa4enj\xc3\xa4rjest\xc3\xb6n ja International Workers\xe2\x80\x99 Orderiin kuuluneen Amerikan Suomalaisen Keskin\xc3\xa4isen Avun J\xc3\xa4rjest\xc3\xb6n sihteerin\xc3\xa4. 1940-luvulla Kaartinen ty\xc3\xb6skenteli Ty\xc3\xb6mies ja Eteenp\xc3\xa4in -lehtien toimittajana. H\xc3\xa4n osallistui my\xc3\xb6s New Yorkin Ty\xc3\xb6ntemppelin teatteritoimintaan. My\xc3\xb6hemmin Kaartinen asui New Yorkin osavaltion Spenceriss\xc3\xa4, josta h\xc3\xa4n 1980-luvulla muutti Silver Springsiin.'